b'\n_START_ARTICLE_\nNovosibirsk\n_START_SECTION_\nDate geografice\n_START_PARAGRAPH_\nNovosibirsk este amplasat pe malul fluviului Obi \xc3\xaen Siberia de Vest. \xc3\x8entre Moscova \xc8\x99i Novosibirsk exist\xc4\x83 o diferen\xc8\x9b\xc4\x83 de timp de 3 ore. Ora\xc8\x99ul cu o popula\xc8\x9bie de aproape 1,4 milioane de locuitori este pe locul trei ca m\xc4\x83rime \xc3\xaen Federa\xc8\x9bia Rus\xc4\x83. Dezvoltarea ora\xc8\x99ului a avut loc mul\xc8\x9bumit\xc4\x83 a\xc8\x99ez\xc4\x83rii sale la sud de C\xc3\xa2mpia Siberiei de Vest pe Calea ferat\xc4\x83 transsiberian\xc4\x83. Aici a fost construit ca simbol capela Sf. Nicolae, deoarece ora\xc8\x99ul era considerat punctul geografic central al Imperiului Rus. \xc3\x8en prezent punctul geografic central se afl\xc4\x83 la Krasnoiarsk.\n_START_SECTION_\nIstorie\n_START_PARAGRAPH_\nIstoria ora\xc8\x99ului Novosibirsk a \xc3\xaenceput abia \xc3\xaen anul 1893, c\xc3\xa2nd,\xc3\xaen mijlocul p\xc4\x83r\xc8\x9bii sudice a Siberiei, a fost construit\xc4\x83 o gar\xc4\x83 pentru trenul transsiberian. \xc3\x8en urm\xc4\x83torii 70 de ani, num\xc4\x83rul locuitorilor  ora\xc8\x99ului a continuat s\xc4\x83 creasc\xc4\x83, dep\xc4\x83\xc8\x99ind 1.000.000. Novosibirsk \xc8\x99i-a c\xc4\x83p\xc4\x83tat denumirea actual\xc4\x83 abia \xc3\xaen anul 1925. Anterior, sta\xc8\x9bia de cale ferat\xc4\x83 de pe Obi se numea Novonikolaevsk. Calea ferat\xc4\x83 cu patru linii care une\xc8\x99te Moscova cu Vladivostok a fost construit\xc4\x83 \xc3\xaentre anii 1891 \xc8\x99i 1916._NEWLINE_La Novosibirsk au avut loc mai multe demonstra\xc8\x9bii publice pentru crearea Republicii Siberiene, ca parte a Federa\xc8\x9biei Ruse cu drepturi egale cu ale altor regiuni autonome.\n_START_SECTION_\nObiecte culturale\n_START_PARAGRAPH_\n\xc3\x8en ora\xc8\x99 se afl\xc4\x83 un num\xc4\x83r mare de muzee, teatre \xc8\x99i galerii de art\xc4\x83. Din teatre se poate aminti ca cel mai mare: Teatrul academic de Oper\xc4\x83 \xc8\x99i Balet, aici se acord\xc4\x83 premii ca "Masca de Aur". _NEWLINE_\xc3\x8en Novosibirsk exist\xc4\x83 un muzeu al satului, muzeul nou de istorie \xc8\x99i cultur\xc4\x83 a popoarelor din Siberia, sau muzee cu exponate zologice \xc8\x99i geologice. Ora\xc8\x99ul este un centru important cultural al regiunii, teatrelele \xc8\x99i operele din Novosibirsk recruteaz\xc4\x83 membri din renumitul Consevatoriu \xe2\x80\x9eGlinka\xe2\x80\x9c. Conservatorul de balet \xc8\x99i teatru \xc3\xaentemeiat \xc3\xaen 1937 are profesori de renume interna\xc8\x9bional, ca Arnold Katz. La \xc8\x98coala superioar\xc4\x83 de violin\xc4\x83 din Novosibirsk, au absolvit muzicieni ca Anton Barahovski, Vadim Repin \xc8\x99i Ilia Konovalov.'